Sveitarstjórn Húnaþings vestra mótmælir harðlega öllum hugmyndum sem lúta að því að dregið verði úr viðbúnaði og þjónustu á fæðingadeild Heilbrigðisstofnunar Vesturlands á Akranesi . Bókun um þetta var samþykkt á síðasta sveitarstjórnarfundi . Sveitarstjórn Húnaþings vestra skorar einnig á stjórnendur Heilbrigðisstofnunar Vesturlands , heilbrigðisráðherra og alþingismenn Norðvesturkjördæmis að standa vörð um þá þjónustu , sem veitt er á Heilbrigðisstofnun Vesturlands , ekki síst þjónustu lækna og ljósmæðra við verðandi foreldra .